VAIO Felhasználói útmutató

Feladat

# A „Memory Stick” formázása

A „Memory Stick” alapértelmezés szerint FAT fájlrendszer-formátumban meg van formázva, és azonnal használható.
A memóriakártya formázása előtt győződjön meg arról, hogy a használandó eszköz alkalmas a formázásra, és képes kezelni a „Memory Stick” memóriakártyákat.
Ha szeretné újra megformázni a memóriakártyát VAIO számítógépén, hajtsa végre a következő lépéseket.
Megjegyzés

- A „Memory Stick” memóriakártya formázásakor törlődik a kártyán található összes adat. A memóriakártyán tárolt fontos adatokról készítsen biztonsági másolatot másik eszközre is, hogy elkerülje az adatok elvesztését.

- A „Memory Stick” memóriakártyát formázás közben ne vegye ki a foglalatból. Ez hibát okozhat.

1. Keresse meg a „Memory Stick” foglalatot.

Tipp

- SVT111/SVT131 esetén a számítógép „Memory Stick” foglalata SD-foglalatként is működik.

1. Óvatosan csúsztassa a „Memory Stick” memóriakártyát a foglalatba, amíg a helyére nem kattan. [Részletek]

1. Nyissa meg a Számítógép (Computer) programot. [Részletek]

1. Az egér jobb oldali gombjával kattintson a „Memory Stick” ikonra, és válassza a Formázás (Format) lehetőséget.

Ekkor megjelenik a Memory Stick formázásá (Format Memory Stick) ablak.

1. Válassza a Eszköz alapértelmezéseinek visszaállítása (Restore device defaults) lehetőséget.

Ez a művelet visszaállítja az alapértelmezés szerinti foglalásiegység-méretet és fájlrendszert.
Megjegyzés

- Ne válassza a Fájlrendszer (File system) legördülő lista NTFS elemét, mert az hibás működést okozhat.

Tipp

- A rendszer gyorsabban végrehajtja a formázást, ha a Formázási beállítások (Format options) menü Gyorsformázás (Quick Format) elemét választja.

1. Válassza a Indítás (Start) lehetőséget.

Kövesse a képernyőn megjelenő utasításokat.
Megjegyzés

- A „Memory Stick” memóriakártya formázása – a kártya típusától függően – időigényes lehet.

Kapcsolódó témák
A „Memory Stick”
Kompatibilis „Memory Stick”
„Memory Stick” memóriakártya behelyezése, illetve eltávolítása
Megjegyzések a „Memory Stick” memóriakártya használatára vonatkozóan