VAIO Felhasználói útmutató

Referencia

# Az Alvó állapot üzemmódra vonatkozó megjegyzések

Olvassa el az alábbi figyelmeztetéseket, mielőtt Alvó állapot üzemmódra vált.

- Előfordulhat, hogy egyes alkalmazások nem támogatják az Alvó állapot üzemmódra váltást. Ha VAIO számítógépén futnak ilyen alkalmazások, lépjen ki belőlük, mielőtt a gépet Alvó állapot üzemmódba kapcsolja.

- Előfordulhat, hogy egyes USB-eszközök nem támogatják az Alvó állapot üzemmódra váltást. Ha VAIO számítógépe Alvó állapot üzemmódból tér vissza normál üzemmódba, a csatlakoztatott USB-eszközök típusától és számától függően előfordulhat, hogy a számítógép nem ismeri fel az ilyen USB-eszközöket.
  Ha nem lehet Alvó állapot üzemmódba kapcsolni a számítógépet, válassza le az összes USB-eszközt és próbálkozzon újra.

- Ha VAIO számítógépe Alvó állapot üzemmódra vált, miközben a Windows rendszer vagy a számítógép futása instabil, előfordulhat, hogy később nem tud visszatérni normál üzemmódba. A következő műveletek végrehajtása ajánlott:

- Mielőtt VAIO számítógépét Alvó állapot üzemmódba kapcsolja, mentse a fájlokat és zárja be a futó alkalmazásokat.

- Időnként kapcsolja ki VAIO számítógépét.

- A Windows rendszer állapotától függően előfordulhat, hogy VAIO számítógépe nem tud Alvó állapot üzemmódra váltani.

- Ha a VAIO számítógép valamilyen művelet (például DVD-írás) közben vált Alvó állapot üzemmódra, a műveletet felfüggesztheti a rendszer.

- Az Alvó állapot üzemmód alapértelmezett beállításai esetén Alvó üzemmódba lépéskor a rendszer erre a célra szolgáló partícióra menti a VAIO számítógép állapotát. Ez a partíció viszont nem titkosítható a Windows BitLocker meghajtótitkosítás, illetve más meghajtótitkosítási funkciók segítségével.
  Erősen ajánlott tehát előbb a számítógép visszaállítása az erre a célra szolgáló partíció létrehozásakor nem használt beállításokra, annak érdekében, hogy meghajtótitkosítás használata esetén ne maradjanak ki titkosítatlan adatok. [Részletek]

Kapcsolódó témák
Az Alvó állapot üzemmód használata
Az áramforrás használatával kapcsolatos megjegyzések
Az akkumulátor használatára vonatkozó megjegyzések