VAIO Felhasználói útmutató

Referencia

# Támogatott lemezek
<Optikai meghajtóval felszerelt típusok>

Ez a témakör bemutatja azokat az adathordozó-típusokat, amelyeket VAIO számítógépe képes olvasni, illetve amelyekre képes írni.
A számítógépbe szerelt optikai meghajtó típusa függ attól, hogy melyik modellt vásárolta meg. Mielőtt használná, nézze meg a műszaki adatokat.

## DVD SuperMulti meghajtóval felszerelt típusokhoz

Az optikai lemezmeghajtó a következő adathordozók lejátszására, illetve írására képes.

### Lejátszás és írás

- CD-R/RW *1

- DVD-R/RW

- DVD+R/RW

- DVD+R DL (Double Layer, kétrétegű)

- DVD-R DL (Dual Layer, kétrétegű)

- DVD-RAM *2*3

### Csak lejátszás

- CD-ROM

- DVD-ROM

## DVD SuperMulti Blu-ray Disc(TM) meghajtóval felszerelt típusokhoz

Az optikai lemezmeghajtó a következő adathordozók lejátszására, illetve írására képes.

### Lejátszás és írás

- CD-R/RW *1

- DVD-R/RW

- DVD+R/RW

- DVD+R DL (Double Layer, kétrétegű)

- DVD-R DL (Dual Layer, kétrétegű)

- DVD-RAM *2*3

- BD-R/RE *4*5*6

### Csak lejátszás

- CD-ROM

- DVD-ROM

- BD-ROM

## DVD SuperMulti Blu-ray Disc(TM) ROM meghajtóval felszerelt típusokhoz

Az optikai lemezmeghajtó a következő adathordozók lejátszására, illetve írására képes.

### Lejátszás és írás

- CD-R/RW *1

- DVD-R/RW

- DVD+R/RW

- DVD+R DL (Double Layer, kétrétegű)

- DVD-R DL (Dual Layer, kétrétegű)

- DVD-RAM *2*3

### Csak lejátszás

- CD-ROM

- DVD-ROM

- BD-ROM

*1 Az Ultra Speed CD-RW lemezekre történő adatírás nem támogatott.
*2 Az optikai meghajtó nem támogatja a kazettás DVD-RAM adathordozókat. Használjon kazetta nélküli vagy eltávolítható kazettás lemezeket.
*3 Az egyoldalas, DVD-RAM 1.0 szabvány szerinti, 2,6 GB tárkapacitású DVD-RAM lemezre történő adatírást nem támogatja a rendszer.
DVD-RAM 2.2/12X-SPEED DVD-RAM 5.0 szabvány szerinti adathordozók használata nem támogatott.
*4 Az 1.0-s formátumú BD-RE lemezek, illetve a kazettás Blu-ray Disc adathordozók használata nem támogatott.
*5 A BD-R Part1 1.1/1.2/1.3-as verziójú lemezek (egyrétegű, 25 GB tárolókapacitású lemezek; kétrétegű, 50 GB tárolókapacitású lemezek) és a BD-RE Part1 2.1-es verziójú lemezek (egyrétegű, 25 GB tárolókapacitású lemezek; kétrétegű, 50 GB tárolókapacitású lemezek) írása támogatott.
*6 BDXL(TM) lemezek használata nem támogatott.
Megjegyzés

- Előfordulhat, hogy számítógépének optikai meghajtója nem támogatja bizonyos adathordozók írását, illetve olvasását.

- Számítógépének optikai meghajtója nem támogatja a 8 cm-es lemezek írását.

- Számítógépének optikai meghajtója kizárólag kör alakú lemezek használatát támogatja. Ne helyezzen be a meghajtóba más (csillag, szív, négyszög stb.) alakú lemezt, ez ugyanis a VAIO számítógép hibás működéséhez vezethet.

- A DVD-Video formátumú adatokat (egy- vagy kétrétegű) DVD+R, (egy- vagy kétrétegű) DVD+RW/DVD-R vagy DVD-RW lemezekre lehet írni. A DVD-Video rögzítési formátumú adatokat DVD-R (egy- vagy kétrétegű), DVD-RW, illetve DVD-RAM lemezre lehet írni. Az írható adathordozók köre a lemezíráshoz (égetéshez) használt alkalmazástól függően változhat. További információk az adott alkalmazás súgójában érhetők el.

- Ajánlott Sony márkajelzésű adathordozót használni: DVD+R, DVD+RW, DVD-R, DVD-RW, CD-R, CD-RW, BD-R, illetve BD-RE.

- Nem lehet DVD-RW lemezre adatokat írni (6x írási sebességgel), hacsak az optikai meghajtó nem támogatja a legalább 6-szoros írási sebességet a DVD-RW lemezek esetében.

- Nem lehet DVD+RW lemezre adatokat írni (8x írási sebességgel), hacsak az optikai meghajtó nem támogatja a legalább 8-szoros írási sebességet a DVD+RW lemezek esetében.

- VAIO számítógépe alkalmas a Compact Disc (CD) szabványnak megfelelő lemezek lejátszására. A DualDisc lemezek és egyes, másolásvédelemmel kódolt zenei lemezek nem felelnek meg a Compact Disc (CD) szabvány előírásainak. Ezért előfordulhat, hogy ezek a lemezeket nem lehet lejátszani a számítógépen.

- Ha VAIO számítógépéhez gyárilag rögzített tartalmú vagy üres lemezt vásárol, mindig gondosan olvassa el a csomagoláson található feliratokat, és győződjön meg arról, hogy a számítógép optikai meghajtója képes olvasni és írni is az adott típusú lemezt. Az Sony NEM garantálja a VAIO optikai meghajtók kompatibilitását az olyan lemezekkel, amelyek nem felelnek meg a hivatalos CD-, DVD- vagy Blu-ray Disc-szabványnak. A NEM KOMPATIBILIS LEMEZEK HASZNÁLATA HELYREHOZHATATLANUL KÁROSÍTHATJA VAIO SZÁMÍTÓGÉPÉT, ILLETVE ALKALMAZÁSÜTKÖZÉST VAGY RENDSZERLEFAGYÁST OKOZHAT.
  A lemezformátumokkal kapcsolatos kérdéseivel forduljon a gyárilag rögzített tartalmú lemez kiadójához, illetve az írható lemez gyártójához.

- VAIO számítógépével csatlakoznia kell az internethez olyan DVD-RW, DVD-RAM, illetve DVD-R (egy- vagy kétrétegű) lemez lejátszásához, amelyek kompatibilisek a CPRM (Content Protection for Recordable Media) szabvánnyal.

- Szerzői jogi oltalom alá eső tartalom rögzítéséhez, szerkesztéséhez, illetve lejátszásához a Blu-ray Disc lemezeken az AACS (Advanced Access Content System) technológiát alkalmazzák. Blu-ray Disc lemezek folyamatos használatához frissítenie kell az AACS-kulcsot.

- Az AACS-kulcsot az interneten keresztül lehet frissíteni. Járjon el a felvételhez, szerkesztéshez vagy lejátszáshoz használt alkalmazás üzenetében foglaltak szerint. Az AACS-kulcs frissítésének hiányában előfordulhat, hogy nem tudja felvenni, szerkeszteni vagy lejátszani a szerzői jogi védelem alatt álló tartalmakat.
  Szerzői joggal nem védett tartalom rögzítése, szerkesztése, illetve lejátszása esetén nincs szükség az AACS-kulcs frissítésére. A VAIO számítógépére telepített Blu-ray Disc felvevő-, illetve lejátszó alkalmazáshoz tartozó AACS-kulcsot a vásárlástól számított öt éven keresztül frissítheti. Ezen időszak letelte után értesítést küldünk a terméktámogatási webhelyen elérhető megújításról.

- A DVD lemezeken és a BD-ROM Disc típusú adathordozókon található egyes tartalmak esetében megfelelő régióbeállítás szükséges. Ha az optikai meghajtó régióbeállítása nem egyezik a lemez régiókódjával, nem lehet lejátszani a lemezt.

- Ha a külső megjelenítő eszköz nem felel meg a nagy sávszélességű digitális tartalom védelmére vonatkozó HDCP-szabványnak (High-bandwidth Digital Content Protection), nem játszhatja le, illetve nem tekintheti meg a szerzői jogi védelem alatt álló Blu-ray Disc-adathordozók tartalmát HDMI-kapcsolaton keresztül.

- Előfordulhat, hogy a Blu-ray Disc lemezen tárolt tartalom normál felbontásra korlátozza a videokimenetet vagy tiltja az analóg videokimenetet.

Kapcsolódó témák
A régiókódok leírása<Optikai meghajtóval felszerelt típusok>