VAIO Felhasználói útmutató

Feladat

# „Memory Stick” memóriakártya behelyezése, illetve eltávolítása

„Memory Stick” memóriakártya segítségével mentheti az adatokat, illetve továbbíthat képeket digitális fényképezőgép és VAIO számítógépe között. „Memory Stick” memóriakártya behelyezéséhez, illetve eltávolításához hajtsa végre az alábbi lépéseket.

## A „Memory Stick” behelyezése

1. Keresse meg a „Memory Stick” foglalatot.

Tipp

- SVT111/SVT131 esetén a számítógép „Memory Stick” foglalata SD-foglalatként is működik.

1. Tartsa a „Memory Stick” [Részletek] memóriakártyát úgy, hogy a rajta látható nyíl a foglalat felé mutasson, és óvatosan csúsztassa be a kártyát a foglalatba, amíg az a helyére nem kattan.

A rendszer automatikusan felismeri a „Memory Stick” memóriakártyát, és megjeleníti a „Memory Stick” tartalmát.* Ha semmi sem jelenik meg az asztalon, nyissa meg a Számítógép (Computer) [Részletek] lehetőséget, majd kattintson duplán a „Memory Stick” ikonra*.
* A „Memory Stick” foglalat meghajtó-betűjele (például „E:”) változhat VAIO számítógépe rendszer-konfigurációjától függően.
Megjegyzés

- A „Memory Stick” ikon azt követően jelenik meg a Számítógép (Computer) ablakban [Részletek], hogy a „Memory Stick” memóriakártyát a foglalatba helyezte.

- Ha a „Memory Stick” memóriakártyát nem lehet könnyen a foglalatba csúsztatni, óvatosan húzza vissza, és győződjön meg arról, hogy a megfelelő irányban tartva próbálja behelyezni. Ügyeljen arra, hogy a „Memory Stick” memóriakártyán lévő nyíl a megfelelő irányba mutasson a foglalatba helyezéskor. A VAIO számítógép és a memóriakártya károsodásának elkerülése érdekében ne erőltesse a „Memory Stick” memóriakártyát a foglalatba, ha nem tudja könnyen behelyezni.

Tipp

- Amikor első alkalommal helyez „Memory Stick” memóriakártyát a foglalatba, a számítógép illesztőprogram telepítését kérheti. Ebben az esetben kövesse a képernyőn megjelenő utasításokat az illesztőprogram telepítéséhez.

## A „Memory Stick” eltávolítása

1. Keresse meg a „Memory Stick” foglalatot.

Tipp

- SVT111/SVT131 esetén a számítógép „Memory Stick” foglalata SD-foglalatként is működik.

1. Győződjön meg arról, hogy nem világít az adathordozó-hozzáférési jelzőfény.

1. Nyomja befelé a „Memory Stick” memóriakártyát a VAIO számítógépbe, majd engedje el a memóriakártyát.

1. Húzza ki a „Memory Stick” memóriakártyát a foglalatból.

Megjegyzés

- Ne távolítsa el a „Memory Stick” memóriakártyát, ha világít az adathordozó-hozzáférés jelzőfénye. Ha mégis így tesz, adatvesztés történhet. Nagy adatmennyiség esetén a betöltés hosszabb időt is igénybe vehet, ezért a „Memory Stick” memóriakártya eltávolítása előtt mindenképpen várja meg a jelzőfény kialvását.

- A „Memory Stick” memóriakártyát mindig óvatosan vegye ki, ellenkező esetben az váratlanul kiugorhat a foglalatból.

Kapcsolódó témák
A „Memory Stick”
Kompatibilis „Memory Stick”
A „Memory Stick” formázása
Megjegyzések a „Memory Stick” memóriakártya használatára vonatkozóan