VAIO Felhasználói útmutató

GyFK

#### Mi a teendő, ha nem lehet lejátszani a Wi-Fi(R) rendszeren (vezeték nélküli helyi hálózaton) keresztül fogadott filmeket vagy zeneszámokat, illetve ha megszakad a lejátszás? Miért lassú az adatátvitel?

- Vigye távolabb a VAIO számítógépet az akadályoktól, vagy közelebb a használni kívánt hozzáférési ponthoz.
  A kapcsolatot befolyásolhatja a távolság, a köztes akadályok, az eszközök beállításai, a rádióhullámok erőssége, az interferencia, a falak anyaga, a futó alkalmazások stb.

- Ha hozzáférési ponton keresztül csatlakozik, előfordulhat, hogy az eszköz átmenetileg túlterhelt, attól függően, hogy egyidejűleg hány eszköz kommunikál a hozzáférési ponton keresztül.
  Várjon egy kicsit, majd próbálja újra.

- Változtassa meg a hozzáférési pont csatornabeállítását. A csatorna megváltoztatásával csökkenhet a vezeték nélküli hálózaton az interferencia, és javulhat az adatátviteli sebesség.
  Az adatátviteli sebesség lecsökkenhet, ha csatorna-interferencia lép fel a hozzáférési pontnál.

- Ha a hozzáférési pont ütközik más hozzáférési pontokkal, változtassa meg a hozzáférési pont csatornabeállítását.
  További információt a hozzáférési pont útmutatójában talál.

- Ne üzemeltessen mikrohullámú sütőt a Wi-Fi eszközök közelében.
  A Wi-Fi 2,4 GHz-es frekvenciáját számos más eszköz és berendezés is használja. Ha mikrohullámú sütőt használ a Wi-Fi közelében, az adatátviteli sebesség lelassulhat, csökkenhet a hatótávolság vagy megszakadhat a kapcsolat.